Na temelju članka 99. st.9. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 7/17, 68/18.) i odredbama Pravilnika o pomoćnicima u nastavi i stručnim komunikacijskim posrednicima (NN 102/18), ravnateljica Osnovne škole Divšići, Divšići 5, Marčana, dana 10. veljače 2022. godine, raspisuje

**JAVNI POZIV**

**za obavljanje poslova pomoćnik/ce u nastavi za učenike s teškoćama u razvoju**

**POMOĆNIK/CA U NASTAVI**

Broj traženih osoba: 1

Mjesto rada: Osnovna škola Divšići

|  |  |  |  |  |
| --- | --- | --- | --- | --- |
| R.br. | Naziv škole i sjedište | Razred 2021./2022. | Traži se uključivanje: | Broj sati tjedno  |
| 1. | Osnovna škola Divšići, Divšići 5, Marčana | 6.r | Pomoćnik/ica u nastavi za jednog učenika | 27 |

* Vrsta ugovora: **Ugovor o djelu** **na određeno vrijeme u trajanju od ožujka 2022. do lipnja 2022. godine, odnosno do kraja nastavne godine, kojim će se definirati međusobna prava i obveze**

**UVJETI:**

* Pomoćnik u nastavi mora biti osoba koja ima minimalno četverogodišnje srednjoškolsko obrazovanje,

**OPIS POSLOVA:**

Osnovna je zadaća **pomoćnika u nastavi** pružati neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, potporu u svakidašnjim nastavnim, izvannastavnim i izvanučioničkim aktivnostima. Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

S kandidatom/kandidatkinjom izabranom za pomoćnika u nastavi za učenika s teškoćama u razvoju sklopit će se pisani Ugovor o djelu za vrijeme trajanja nastavne godine 2021./2022.. u kojemu će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, adresu stanovanja, broj telefona i mobitela) te sve tražene priloge.

Uz prijavu kandidat/kandidatkinja dužni su priložiti sljedeće dokumente u izvorniku ili preslici:

* dokaz o odgovarajućem stupnju obrazovanja (presliku potvrde o stečenoj stručnoj spremi),
* dokaz o državljanstvu (preslika domovnice),
* životopis,
* uvjerenje o nekažnjavanju ne starije od 30 dana,
* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati (poželjno)

**Natjecati se mogu i kandidati/kandidatkinje koji nemaju završen program edukacije** za poslove pomoćnika u nastavi u minimalnom trajanju **od 20 sati tjedno.**

Kandidati koji su već završili taj program trebaju dostaviti potvrdu kojom to dokazuju.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Nepravodobne i nepotpune prijave neće biti razmatrane.

Prijavom kandidati daju privolu za obradu osobnih podataka navedenih u dostavljenim prilozima odnosno ispravama potrebnim za provedbu natječajnog postupka sukladno odredbama Opće uredbe o zaštiti podataka EU 2016/679 i Zakona o provedbi Opće uredbe o zaštiti osobnih podataka (NN 42/18).

Prijave s dokazima o ispunjavanju uvjeta iz Javnog poziva dostaviti na adresu škole:Osnovna škola Divšići, Divšići 5, 52206 Marčana u roku od 8 dana od dana objave natječaja (najkasnije do 17. veljače 2022.).

Rezultati natječaja bit će objavljeni na web stranici škole.

Prijavu je potrebno poslati s naznakom **„Javni poziv za obavljanje poslova pomoćnika u nastavi za učenike s teškoćama u razvoju“.**

Sa radom će se započeti nakon provedenog selekcijskog postupka.

KLASA: 112-02/22-03/01

URBROJ: 2168-6-01-22-1 Ravnateljica OŠ Divšići:

Divšići, 10. veljače 2022. Emilijana Fabijančić, prof.